Drie sterf by Lochvaal toe ses voertuie bots | Maroela Media
Rook van 'n veldbrand het vermoedelik tot die ongeluk bygedra. (Foto: ER24)
Drie mense is dood en minstens 14 beseer toe ses voertuie Sondagmiddag op die N1 naby Lochvaal gebots het.
Russel Meiring, woordvoerder van ER24, sê paramedici was omstreeks 15:40 op die toneel. Verskeie voertuie het op die hoofweg gestaan en talle mense het op die toneel rondgeloop.
By nadere ondersoek het paramedici 'n ouerige paar en 'n man roerloos in een van die voertuie gesien lê. Al drie van hulle het egter reeds aan hulle beserings beswyk.
"Sowat 14 ander pasiënte is op die toneel versorg. 'n Ma was in 'n bedenklike toestand, terwyl haar dogters van onderskeidelik 11 en 14 ligte beserings opgedoen het."
Volgens Meiring is die ma op die toneel behandel voordat sy na 'n hospitaal gevlieg is. Die ander pasiënte is met ambulanse na verskillende hospitale geneem.
Rook van 'n nabygeleë veldbrand wat sigbaarheid bemoeilik het, het glo tot die botsing bygedra.
Die plaaslike owerhede was op die toneel vir verdere ondersoek.
Miljoene se goud by lughawe gekry
Brandstigters moet aangekla word vir moord.
Onskuldige mense se lewens weggeneem. Sterkte aan die families…1 vraag….WIE GAAN NOU VERANTWOORDELIK WEES VIR HUL MOORD???? Mag hul in vrede rus. Dit is soooo onnodig. Sterkte en voorspoed aan die beseerdes ook
Rook is net so erg soos mis en mens verminder spoed en sit jou noodligte aan. Ongelukkig kry jy die mense wat nie dit doen nie en jaag asof die duiwel agter hulle is. Sterkte aan die familie en naasbestaandes